Hann er algengastur á hæðarbilinu frá 400 metrum upp í 1200 m . Hæsti fundarstaður er á Hvannadalshrygg í Öræfum í 1440 m hæð . Stöku sinnum finnst hann einnig á láglendi , og þá einkum á áreyrum þar sem hann berst með ám niður á láglendið . Snækrækillinn er örsmá , hárlaus , fjölær jurt með nokkrum stönglum sem vaxa út frá stofnlægri blaðhvirfingu . Blómin eru oftast fjórdeild , sjaldnar fimmdeild , 3 - 4 mm í þvermál . Laufblöðin eru gagnstæð , striklaga , með örstuttum broddi , flest stofnstæð , 3 - 12 mm á lengd . Auðvelt er að rugla saman snækrækli og ýmsum öðrum kræklum , t.d. skammkrækli , langkrækli og fjallkrækli . Hann er að jafnaði dökkgrænni á litinn en skammkrækill og langkrækill , sem báðir eru áberandi ljósgrænir .